تورکیه اله‌مه‌لر کوپاسیندا ایکینجی فینالچی‌نین آدینا آیدین‌لیق گلدی. ایکینجی یاریم فینالین جاواب موسابیقه سینده "باشاک شهیر"له "فنرباخچا" قارشیدیلار.
ایلک گؤروش‌دن 2:2 حساب‌لی برابرلیکله آیریلان تیملرین اویونو بو دفعه ده گرگین‌لیکله یاددا قالدی. "باشاک شهیر" ایکی دفعه حسابدا اؤنه کئچسه ده، سونا قدر اوستون‌لوگونو قورویا بیلمه‌دی.‌ 90 دقیقه‌سی ایلک اویوندا اولدوغو کیمی 2:2 بیتن قارشیلاشمانین اوزاتما دقیقه‌لرینده ده حساب دییشمه‌دی.
غالیبی و فینالچینی معین ائتمک اوچون پنالتی ووروش‌لارینا احتیاج یاراندی. ماراق‌لیدی کی، قارشی‌لیق‌لی ضربه‌لری دقیق یئرینه یئتیرن تیملر 13-جو ووروشا کیمی داوام ائتدیلر. سونوندا یانلیشلیغا داها چوخ یول وئرن "فنرباخچا" اولدو. "باشاک شهیر" 10:9 حسابی ایله غالیب گله‌رک فینالا یوکسلدی.
قئید ائدک کی، ایلک فینالچی "کونیاسپور" اولموشدو.
